2012R1220 — ET — 22.12.2012 — 000.002

Käesolev dokument on vaid dokumenteerimisvahend ja institutsioonid ei vastuta selle sisu eest





Parandatud:









▼B

NÕUKOGU MÄÄRUS (EL) nr 1220/2012,

3. detsember 2012,

mis käsitleb kaubandusega seotud meetmeid, et tagada liidu töötlejate varustamine teatavate kalandustoodetega aastatel 2013–2015, ning millega muudetakse määrusi (EÜ) nr 104/2000 ja (EL) nr 1344/2011







EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 31, võttes arvesse Euroopa Komisjoni ettepanekut ning arvestades järgmist: (1) Teatavate kalandustoodete tarned liidus sõltuvad praegu kolmandatest riikidest pärinevast impordist. Viimase 15 aasta jooksul on kalandustoodete tarbimise vallas suurenenud liidu sõltuvus impordist. Liidu kalandustoodetega omavarustatuse määr on langenud 57 %-lt 38 %-le. Selleks et mitte ohustada kalandustoodete tootmist liidus, ning et tagada liidu töötleva tööstuse piisav varustatus, tuleks mitmete toodete tollimaksude kohaldamine asjakohase mahuga tariifikvootide raames osaliselt või täielikult peatada. Võrdsete võimaluste tagamiseks liidu tootjatele tuleks arvesse võtta ka üksikute kalandustoodete tundlikkust liidu turul. (2) Määrusega (EÜ) nr 1062/2009 ( 1 ) avas nõukogu teatavate kalandustoodete autonoomsed ühenduse tariifikvoodid ja sätestas nende haldamise aastatel 2010–2012. Kuna nimetatud määruse kohaldamisaeg lõpeb 31. detsembril 2012, on oluline, et selles sisalduvad asjakohased eeskirjad oleksid kajastatud ajavahemikul 2013–2015. (3) Nõukogu 17. detsembri 1999. aasta määrus (EÜ) nr 104/2000 (kalandus- ja akvakultuuritooteturu ühise korralduse kohta) ( 2 ) on läbivaatamisel seoses ühise kalanduspoliitika reformiga. Nimetatud määrusega kehtestati tollimaksude kohaldamise peatamine teatavate kalandustoodete suhtes. Selleks et muuta süsteem sidusamaks ja lihtsustada kalandustoodete suhtes kohaldatavate liidu ühepoolsete soodustuste menetlusi, tuleks kehtestada mitmed autonoomsed tariifikvoodid, millega asendatakse kõnealused peatamised, ning muuta määrust (EÜ) nr 104/2000 vastavalt. Uued autonoomsed tariifikvoodid peaksid prognoositavuse ja impordi järjepidevuse tagamiseks olema piisava mahuga, et tagada liidu kalatööstuse piisav varustamine toorainega. (4) Nõukogu 19. detsembri 2011. aasta määrus (EL) nr 1344/2011, millega peatatakse teatavatele põllumajandus-, kalandus- ja tööstustoodetele kehtestatud ühise tollitariifistiku ühepoolsete tollimaksude kohaldamine, ( 3 ) hõlmab piiratud arvu kalandustoodete suhtes kohaldatavaid tollimaksude peatamisi. Selleks et muuta süsteem siduvamaks ja lihtsustada kalandustoodete suhtes kohaldatavate liidu ühepoolsete soodustuste menetlusi, tuleks kehtestada mitmed autonoomsed tariifikvoodid, millega asendatakse kõnealused peatamised. Seetõttu tuleks määrust (EL) nr 1344/2011 vastavalt muuta. Uued autonoomsed tariifikvoodid peaksid prognoositavuse ja impordi järjepidevuse tagamiseks olema piisava mahuga, et tagada liidu kalatööstuse piisav varustamine toorainega. (5) On oluline tagada töötleva kalatööstuse toorainega varustamise kindlus, mis võimaldaks jätkuvat majanduskasvu ja investeeringuid, ning eriti tähtis on võimaldada tollimaksude peatamise muutmist kvootideks ilma varustamist katkestamata. Seetõttu on teatavate kalandustoodete puhul, mille suhtes seni kohaldati peatamist, asjakohane ette näha süsteem, mis teatud tingimustel käivitab kohaldatavate tariifikvootide automaatse suurendamise. (6) Kõikidele liidu importijatele tuleks tagada võrdne ja pidev võimalus kasutada käesolevas määruses sätestatud tariifikvoote ning asjaomaste toodete importimisel liikmesriikidesse tuleks pidevalt kohaldada kvootide jaoks ette nähtud tollimaksumäärasid kuni tariifikvootide ammendamiseni. (7) Liikmesriikidel tuleks lubada kasutada kvoodimahust vajalikke koguseid vastavalt tegelikule impordile, et tagada nimetatud tariifikvootide ühise haldamise tõhusus. Kuna selline haldusmeetod nõuab liikmesriikide ja komisjoni tihedat koostööd, peaks komisjonil olema võimalik jälgida, kui kiiresti kvoodid ammendatakse, ning ta peaks teatama sellest liikmesriikidele. (8) Komisjoni 2. juuli 1993. aasta määrusega (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, ( 4 ) on ette nähtud tariifikvootide haldamise süsteem vabasse ringlusse lubamise deklaratsioonide aktsepteerimise kuupäevade kronoloogilise järjekorra alusel. Käesoleva määrusega avatud tariifikvoote peaksid haldama komisjon ja liikmesriigid vastavalt kõnealusele süsteemile, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Lisas loetletud toodete imporditollimaksude kohaldamine peatatakse tariifikvootide piires lisas osutatud ajavahemikuks samas näidatud määras ja koguses.

Artikkel 2

Artiklis 1 osutatud tariifikvoote hallatakse määruse (EMÜ) nr 2454/93 artiklite 308a, 308b ja artikli 308c lõike 1 kohaselt.

Artikkel 3

1. Komisjon kinnitab põhjendamatu viivituseta, kas kalandustoote puhul, mille suhtes vastavalt lisale kohaldatakse käesolevat artiklit, on asjaomase kalendriaasta 30. septembriks ära kasutatud 80 % aastasest tariifikvoodist. Kui on, siis suurendatakse lisas sätestatud aastast tariifikvooti automaatselt 20 % võrra. Suurendatud aastane tariifikvoot on kõnealuse kalandustoote suhtes asjaomasel kalendriaastal kohaldatav tariifikvoot.

2. Vähemalt ühe liikmesriigi taotlusel, ja ilma et see piiraks lõike 1 kohaldamist, kinnitab komisjon, kas kalandustoote puhul, mille suhtes vastavalt lisale kohaldatakse käesolevat artiklit, on enne asjaomase kalendriaasta 30. septembrit kasutatud ära 80 % aastasest tariifikvoodist. Kui on, siis kohaldatakse lõiget 1.

3. Komisjon teavitab põhjendamatu viivituseta liikmesriike sellest, et lõigetes 1 ja 2 sätestatud tingimused on täidetud, ning avaldab teabe uute kohaldatavate tariifikvootide kohta Euroopa Liidu Teataja C-seerias.

4. Lõike 1 kohaselt suurendatud tariifikvoote ei tohi asjaomase kalendriaasta jooksul enam täiendavalt suurendada.

Artikkel 4

Komisjon ja liikmesriikide tolliasutused teevad tihedat koostööd, et tagada käesoleva määruse kohaldamise nõuetekohane haldamine ja kontroll.

Artikkel 5

1. Määrusest (EÜ) nr 104/2000 jäetakse välja artikkel 28 ja VI lisa.

2. Määruse (EL) nr 1344/2011 lisast jäetakse välja kanded, milles käsitletakse TARICi koodide 0302899030 , 0302900095 , 0303909091 , 0305200011 , 0305200030 , 1604110020 , 1604320010 , 1605100011 ja 1605100019 alla kuuluvaid kalandustooteid.

Artikkel 6

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolevat määrust kohaldatakse alates 1. jaanuarist 2013 kuni 31. detsembrini 2015.

Käesolev määrus on tervikuna siduv ja vahetult kohaldatav kõikides liikmesriikides.









LISA







Järjekorranumber CN-kood TARICi kood Kirjeldus Aastane kvoot (tonnides) (1) Kvoodi tollimaksumäär Kvoodi kehtivusaeg 09.2759 ex 0302 51 10 20 Tursk (Gadus morhua, Gadus ogac, Gadus macrocephalus) ja liiki Boreogadus saida kuuluvad kalad, v.a kalamaks, -mari ja -niisk, värske, jahutatud või külmutatud, töötlemiseks (2) (3) 70 000 (9) 0 % 1.1.2013–31.12.2015 ex 0302 51 90 10 ex 0302 59 10 10 ex 0303 63 10 10 ex 0303 63 30 10 ex 0303 63 90 10 ex 0303 69 10 10 09.2765 ex 0305 62 00 20 Tursk (Gadus morhua, Gadus ogac, Gadus macrocephalus) ja liiki Boreogadus saida kuuluvad kalad, kuiv- või märgsoolatud, kuid mitte kuivatatud ega suitsutatud, töötlemiseks (2) (3) 2 600 0 % 1.1.2013–31.12.2015 25 29 ex 0305 69 10 10 09.2776 ex 0304 71 10 10 Tursk (Gadus morhua, Gadus macrocephalus), külmutatud fileed ja külmutatud liha, töötlemiseks (2) (3) 30 000 0 % 1.1.2013–31.12.2015 ex 0304 71 90 10 ex 0304 95 21 10 ex 0304 95 25 10 09.2761 ex 0304 79 50 10 Uusmeremaa piitsmerluus (Macruronus spp.), külmutatud filee ja muu külmutatud liha, töötlemiseks (2) (3) 25 000 (9) 0 % 1.1.2013–31.12.2015 ex 0304 79 90 11 17 ex 0304 95 90 11 17 09.2798 ex 0306 16 99 20 ►C1 Liiki Pandalus borealis kuuluvad garneelid ja krevetid, puhastamata, värsked, jahutatud või külmutatud, töötlemiseks (2) (3) ◄ 9 000 0 % 1.1.2013–31.12.2015 ex 0306 26 90 12 92 09.2794 ex 1605 21 90 45 Liiki Pandalus borealis kuuluvad garneelid ja krevetid, keedetud ja kooritud, töötlemiseks (2) (3) (5) 30 000 0 % 1.1.2013–31.12.2015 ex 1605 29 00 50 09.2800 ex 1605 21 90 55 Liiki Pandalus jordani kuuluvad garneelid ja krevetid, keedetud ja kooritud, töötlemiseks (2) (3) (5) 2 000 0 % 1.1.2013–31.12.2015 ex 1605 29 00 60 09.2802 ex 0306 17 92 10 Liiki Penaeus Vannamei kuuluvad garneelid ja krevetid, puhastatud või puhastamata, värsked, jahutatud või külmutatud, töötlemiseks (2) (3) 20 000 0 % 1.1.2013–31.12.2015 ex 0306 27 99 10 09.2760 ex 0303 66 11 10 Merluus (Merluccius spp., v.a Merluccius merluccius, Urophycis spp.) ja lõunakongrio (Genypterus blacodes), külmutatud, töötlemiseks (2) (3) 12 500 0 % 1.1.2013–31.12.2015 ex 0303 66 12 10 ex 0303 66 13 10 ex 0303 66 19 11 91 ex 0303 89 70 10 09.2774 ex 0304 74 19 10 Vaikse ookeani merluus (Merluccius productus), külmutatud fileed ja muu liha, töötlemiseks (2) (3) 12 000 0 % 1.1.2013–31.12.2015 ex 0304 95 50 10 09.2770 ex 0305 63 00 10 Anšoovised (Engraulis anchoita), soolatud või soolvees, kuid mitte kuivatatud ega suitsutatud, töötlemiseks (2) (3) 2 500 0 % 1.1.2013–31.12.2015 09.2788 ex 0302 41 00 10 Heeringad (Clupea harengus, Clupea pallasii), tükikaalu või liblikfilee kaaluga üle 100 g või tükikaaluga üle 80 g, v.a kalamaks, -mari ja niisk, töötlemiseks (2) (3) 17 500 0 % 1.10.2013–31.12.2013 ex 0303 51 00 10 1.10.2014–31.12.2014 ex 0304 59 50 10 1.10.2015–31.12.2015 ex 0304 86 00 10 ex 0304 99 23 10 09.2792 ex 1604 12 99 ►C2 11 ◄ Heeringad, vürtside ja/või äädikaga töödeldud, soolvees, säilitatuna tünnides, mille vedelikuta netomass on vähemalt 70 kg, töötlemiseks (2) (3) 15 000 (8) 6 % 1.1.2013–31.12.2015 09.2790 ex 1604 14 16 21 23 31 33 41 43 91 93 Tuuni ja vööttuuni nn seljafileed, töötlemiseks (2) (3) 22 000 0 % 1.1.2013–31.12.2015 09.2762 ►C1 ex 0306 11 90 ◄ ►C1 10 ◄ Jõevähid ja langustid (Palinurus spp., Panulirus spp., Jasus spp.), elusad, jahutatud, külmutatud, töötlemiseks (2) (3) (4) 200 6 % 1.1.2013–31.12.2015 ►C1 ex 0306 21 90 ◄ ►C1 10 ◄ ►C1 ex 0306 11 10 ◄ ►C1 10 ◄ 09.2785 ex 0307 49 59 10 Kalmaaride (Ommastrephes spp. – välja arvatud Ommastrephes sagittatus –, Nototodarus spp., Sepioteuthis spp.) ja Illex spp. rümbad, (7) külmutatud, naha ja uimedega, töötlemiseks (2) (3) 45 000 0 % 1.1.2013–31.12.2015 ex 0307 99 11 10 09.2786 ex 0307 49 59 20 Kalmaarid (Ommastrephes spp. – välja arvatud Ommastrephes sagittatus –, Nototodarus spp., Sepioteuthis spp.) ja Illex spp., külmutatud, tervikuna või kombitsad ja uimed, töötlemiseks (2) (3) 3 000 0 % 1.1.2013–31.12.2015 ex 0307 99 11 20 09.2777 ex 0303 67 00 10 Vaikse ookeani mintai (Theragra chalcogramma), külmutatud filee ja muu külmutatud liha, töötlemiseks (2) (3) 350 000 (9) 0 % 1.1.2013–31.12.2015 ex 0304 75 00 10 ex 0304 94 90 10 09.2772 ex 0304 93 10 10 Surimi, külmutatud, töötlemiseks (2) (3) 66 000 (9) 0 % 1.1.2013–31.12.2015 ex 0304 94 10 10 ex 0304 95 10 10 ex 0304 99 10 10 09.2746 ex 0302 89 90 30 Punakas riffahven (Lutjanus purpureus), värske, jahutatud, töötlemiseks (2) (3) 1 650 (9) 0 % 1.1.2013–31.12.2015 09.2748 ex 0302 90 00 95 Kalamari, värske, jahutatud või külmutatud, soolatud või soolvees 11 000 (9) 0 % 1.1.2013–31.12.2015 ex 0303 90 90 91 ex 0305 20 00 30 09.2750 ex 1604 32 00 10 Kalamari, pestud, puhastatud muudest elunditest ja lihtsalt soolatud või soolvees, töötlemiseks (2) 6 600 (9) 0 % 1.1.2013–31.12.2015 09.2764 ex 1604 11 00 20 Lõhe (Oncorhynchus spp.), töötlevale tööstusele pasteetide või võiete tootmiseks (2) 1 300 (9) 0 % 1.1.2013–31.12.2015 09.2784 ex 1605 10 00 11 19 Krabid liigist „King” (Paralithodes camchaticus), „Hanasaki” (Paralithodes brevipes), „Kegani” (Erimacrus isenbecki), „Queen” ja „Snow” (Chionoecetes spp.), „Red” (Geryon quinquedens), „Rough stone” (Neolithodes asperrimus), Lithodes santolla, „Mud” (Scylla serrata), „Blue” (Portunus spp.), vees keedetud ja kooritud, külmutatud või külmutamata, kontaktpakendis netomassiga vähemalt 2 kg 2 750 (9) 0 % 1.1.2013–31.12.2015 09.2778 ex 0304 83 90 21 Lest (Limanda aspera, Lepidopsetta bilineata, Pleuronectes quadrituberculatus, Limanda ferruginea, Lepidopsetta polyxystra), külmutatud fileed ja muu kalaliha, töötlemiseks (2) (3) 5 000 0 % 1.1.2013–31.12.2015 ex 0304 99 99 65 (1) Netomass, kui ei ole märgitud teisiti. (2) Kvoodi suhtes kohaldatakse määruse (EMÜ) nr 2454/93 artiklites 291–300 sätestatud tingimusi. (3) Kvooti ei kohaldata toodete suhtes, mis on ette nähtud üksnes töötlemiseks ühe või mitme järgmise toimingu abil: — puhastamine, rookimine, saba või pea äralõikamine; — tükeldamine (välja arvatud kuubikuteks lõikamine, fileerimine, liblikfileede valmistamine, külmutatud plokkide tükeldamine või üksteise küljes kinni olevate fileeplokkide eraldamine); — üksikult kiirkülmutatud (IQF) fileede ümberpakendamine; — proovide võtmine, sorteerimine; — märgistamine; — pakendamine; — jahutamine; — külmutamine; — sügavkülmutamine; — sulatamine, eraldamine. (4) CN-koodide 0306 11 90 (TARICi kood 10 ) ja 0306 21 90 (TARICi kood 10 ) alla kuuluvate toodete suhtes võib olenemata joonealusest märkusest 2 kohaldada kvooti, kui tehakse üks või mõlemad järgmistest toimingutest: külmutatud toote tükeldamine, külmutatud toote kuumtöötlemine, et eemaldada mittesöödav sisemus. (5) CN-koodide 1605 21 90 (TARICi koodid 45 ja 55 ) ja 1605 29 00 (TARICi koodid 50 ja 60 ) alla kuuluvate toodete suhtes võib olenemata joonealusest märkusest 2 kohaldada kvooti, kui tehakse järgmine toiming: garneelide ja krevettide töötlemine gaasiga, nagu on määratletud Euroopa Parlamendi ja nõukogu 16. detsembri 2008. aasta määruse (EÜ) nr 1333/2008 (toidu lisaainete kohta) (6) I lisas. (6) ELT L 354, 31.12.2008, lk 16. (7) Peajalgse või kalmaari peata ja kombitsateta keha. (8) Vedelikuta netomass. (9) Kohaldatakse artiklit 3.